### Likumprojekta “Par nekustamā īpašuma Brīvības ielā 37B, Ogrē, Ogres novadā, atsavināšanu sabiedrības vajadzībām” sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Par nekustamā īpašuma Brīvības ielā 37B, Ogrē, Ogres novadā, atsavināšanu sabiedrības vajadzībām” (turpmāk – Likumprojekts) paredz atsavināt nekustamo īpašumu Brīvības ielā 37B, Ogrē, Ogres novadā, Ogres vispārējās pirmsskolas izglītības iestādes “Cīrulītis” darbības nodrošināšanai un Ogres Centrālās bibliotēkas ēkas būvniecības realizācijai.Likumprojekts stājas spēkā nākamajā dienā pēc tā izsludināšanas. |

|  |
| --- |
| **I. Tiesību akta projekta izstrādes nepieciešamība**  |
| 1. |  Pamatojums | Atbilstoši Sabiedrības vajadzībām nepieciešamā nekustamā īpašuma atsavināšanas likuma (turpmāk – Atsavināšanas likums) 5. pantam nekustamā īpašuma piespiedu atsavināšana sabiedrības vajadzībām pieļaujama izņēmuma gadījumos vienīgi pret taisnīgu atlīdzību un tikai uz atsevišķa likuma pamata, ievērojot likumā paredzētos nosacījumus.Atbilstoši Atsavināšanas likuma 13. pantam valsts pārvaldes iestāde sagatavo likumprojektu par attiecīgā nekustamā īpašuma atsavināšanu.Ogres novada pašvaldības domes 2019. gada 17. oktobra lēmums “Par nekustamā īpašuma Brīvības ielā 37B, Ogre, Ogres nov., kadastra numurs 7401 003 0212, atsavināšanu sabiedrības vajadzībām” (protokola izraksts Nr. 13, 35. §). |
| 2. |  Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ogres novada pašvaldības domes 2018. gada 20. septembrī pieņemto lēmumu „Par nepieciešamību atsavināt nekustamo īpašumu sabiedrības vajadzībām – Ogres vispārējās pirmsskolas izglītības iestādes “Cīrulītis” darbības nodrošināšanai un Ogres Centrālās bibliotēkas ēkas būvniecības realizācijai” (protokola izraksts Nr. 15, 12. §), tik pieņemts konceptuāls lēmums uzsākt nekustamā īpašuma Brīvības ielā 37B, Ogrē, Ogres novadā, atsavināšanu (kadastra Nr. 7401 003 0212) (turpmāk – Atsavināmais nekustamais īpašums) atsavināšanu sabiedrības vajadzībām. Minētais nekustamais īpašums tiek atsavināts, lai, pamatojoties uz likuma “Par pašvaldībām” 15. panta pirmās daļas 2. un 4 punktā noteikto pašvaldības autonomo funkciju – gādāt par savas administratīvās teritorijas labiekārtošanu un sanitāro tīrību, kā arī gādāt par iedzīvotāju izglītību, realizētu Ogres vispārējās pirmsskolas izglītības iestādes “Cīrulītis” darbības nodrošināšanu un Ogres Centrālās bibliotēkas ēkas būvniecību. Minētā atsavināšana ir vienīgais veids šī mērķa sasniegšanai.Atsavināmais nekustamais īpašuma ar kadastra numuru 7401 003 0212 un kopējo platību 8500 m2, īpašuma tiesības Ogres pilsētas zemesgrāmatas nodalījumā Nr. 2213 nostiprinātas Atsavināmā nekustamā īpašuma īpašniecei, ¾ domājamo daļu apmērā Atsavināmā nekustamā īpašuma īpašnieksam, ¼ domājamās daļas apmērā (turpmāk abi kopā – Atsavināmā nekustamā īpašuma kopīpašnieki). Valsts zemes dienesta Kadastra informācijas sistēmā ir reģistrēta zemes vienības sadale, kuras rezultātā ir izveidota zemes vienība ar kadastra apzīmējumu 7401 003 0736 un kopējo platību 8325 m2 un zemes vienība ar kadastra apzīmējumu 7401 003 0735 un kopējo platību 175 m2. Ogres pilsētas zemesgrāmatas nodalījumā Nr. 2213 attiecīgās izmaiņas nav reģistrētas, līdz ar to atsavināts tiek nekustamais īpašums Brīvības ielā 37B ar kadastra numuru 7401 003 0212 un kopējo platību 8500 m2.Zemesgrāmatā nekustamajam īpašumam ir reģistrētas šādas apgrūtinājuma atzīmes:1. uz zemes gabala atrodas Ogres pilsētas pašvaldībai piederošas ēkas un būves un apakšzemes komunikācijas;
2. atzīme – piebraucamā ceļa servitūts ēkām;
3. PVAS Latvenergo elektrotīkli;
4. SIA Lattelecom telefona kabeļi.

Saskaņā ar sabiedrības ar ierobežotu atbildību “Eiroeksperts”, reģistrācijas Nr. 40003650352, 2019. gada 27. marta novērtējumu Nr. L7235/ER/2019 “Brīvības iela 37B, Ogre, Ogres novads” taisnīga atlīdzība par atsavināmo Nekustamo īpašumu Sabiedrības vajadzībām nepieciešamā nekustamā īpašuma atsavināšanas likuma izpratnē ir 111 000 *euro* (viens simts vienpadsmit tūkstoši *euro* un 00 *euro* centi).Ogres novada pašvaldība 2019. gada 23. maijā ar ierakstītu vēstuli Nr. 2-5.2/1665 un ierakstītu vēstuli Nr. 2-5.2/1666 nosūtīja Atsavināmā nekustamā īpašuma kopīpašniekiem vēstules “Par īpašuma novērtējumu un uzaicinājumu”, kurās informēja un aicināja piedalīties Ogres novada pašvaldības atlīdzības noteikšanas komisijas sēdē, kā arī lūdza sniegt viedokli un argumentus par katram piederošo domājamo daļu aprēķināto atlīdzību, informāciju par noslēgtajiem nomas līgumiem, citiem apgrūtinājumiem un citu svarīgu informāciju. Atsavināmā nekustamā īpašuma īpašniecei nosūtītā vēstule 2019. gada 28. maijā atgriezta Ogres novada pašvaldībai atpakaļ ar atzīmi “*Decede*”, kas tulkojumā no franču valodas nozīmē “miris”.Ogres novada pašvaldībā 2019. gada 7. augustā tika saņemts dokuments no *Administration communale de Troisvierges* (Troisvierges komunālās pārvaldes), kas apliecina, ka 2019. gada 9. februārī ir konstatēts Atsavināmā nekustamā īpašuma īpašnieces miršanas fakts (Ogres novada pašvaldībā reģistrēts 2019. gada 7. augustā ar Nr. 2-4.2/4726).Ogres novada pašvaldības Atlīdzības noteikšanas komisija (turpmāk – Atlīdzības komisija) 2019. gada 6. augusta sēdē “Par atsavināmā nekustamā īpašuma Brīvības iela 37B, Ogre, Ogres nov., kadastra numurs 7401 003 0212 atlīdzības apstiprināšanu” (protokola izraksts Nr. 4, 1. §) nolēma apstiprināt par Atsavināmo nekustamo īpašumu aprēķināto atlīdzību 111 000 *euro* (viens simts vienpadsmit tūkstoši *euro* un 00 *euro* centi) apmērā atbilstoši sadalot atlīdzību par Atsavināmā nekustamā īpašuma īpašniecei, piederošajām ¾ domājamām daļām – 83 250 *euro* (astoņdesmit trīs tūkstoši divi simti piecdesmit *euro* un 00 *euro* centi) apmērā un par Atsavināmā nekustamā īpašuma īpašniekam, piederošajām ¼ domājamām daļām – 27 750  *euro* (divdesmit septiņi tūkstoši septiņi simti piecdesmit *euro* un 00 *euro* centi) apmērā un Ogres novada pašvaldības Atlīdzības komisijas lēmumu iesniegt izvērtēšanai un lēmuma pieņemšanai Ogres novada pašvaldības domei.Ogres novada pašvaldības dome ar 2019. gada 15. augusta lēmumu (protokola izraksts Nr. 10, 12. §) “Par sabiedrības vajadzībām nepieciešamā nekustamā īpašuma Brīvības iela 37B, Ogre, Ogres nov., atlīdzības apmēra apstiprināšanu” apstiprināja par Atsavināmo nekustamo īpašumu noteikto atlīdzību 111 000 *euro* (viens simts vienpadsmit tūkstoši *euro* un 00 *euro* centi) apmērā.Saskaņā ar Atsavināšanas likuma 11. pantu, Ogres novada pašvaldība ar 2019. gada 19. augusta paziņojumiem Nr. 2-5.2/2723 un Nr. 2-5.2/2724 informēja Atsavināmā nekustamā īpašuma kopīpašniekus par iespēju 30 dienu laikā no dienas, kad tas saņēmis minēto paziņojumu, noslēgt līgumu par Atsavināmā nekustamā īpašuma labprātīgu atsavināšanu. Atsavināmā nekustamā īpašnieks 2019. gada 31. augusta atbildes vēstulē (Ogres novada pašvaldībā reģistrēta 2019. gada 23. septembrī ar Nr. 2-4.2/5804) informēja, ka ir gatavs noslēgt līgumu par viņam piederošo Atsavināmā nekustamā īpašuma domājamo daļu labprātīgu atsavināšanu. Savukārt Atsavināmā nekustamā īpašuma īpašniece, kā arī personas, kuras var pretendēt uz viņas atstāto mantojumu, noteiktajā termiņā nav informējušas par iespēju noslēgt līgumu par Atsavināmā nekustamā īpašuma labprātīgu atsavināšanu un minētais līgums joprojām nav noslēgts. Atsavināmā īpašuma īpašniecei nosūtītā vēstule 2019. gada 30. septembrī atgriezta Ogres novada pašvaldībai. 2019. gada 17. oktobrī, pārbaudot Mantojumu reģistru, nav konstatēta Atsavināmā nekustamā īpašuma īpašnieces atstātā mantojuma lietas izsludināšana. Ogres novada pašvaldība 2019. gada 15. oktobrī *Administration communale de Troisvierges* (Troisvierges komunālajai pārvaldei) nosūtīja vēstuli Nr. 2-5.2/3292 ar lūgumu sniegt informāciju par Atsavināmā nekustamā īpašuma īpašnieces radiniekiem, kuri iespējams varētu pretendēt uz Atsavināmā nekustamā īpašuma īpašnieces atstāto mantojumu un mantojuma lietas atklāšanos.Lai Ogres novada pašvaldība varētu realizēt jaunas Ogres Centrālās bibliotēkas ēkas būvniecību, 2019. gada 11. janvārī starp Vides aizsardzības un reģionālās attīstības ministriju, SIA “Latvijas vides investīciju fonds”un Ogres novada pašvaldību tika parakstīts līgums par projekta “Siltumnīcefekta gāzu emisiju samazināšana izbūvējot Ogres Centrālās bibliotēkas ēku” Nr. EKII-4/2 īstenošanu (turpmāk – Līgums). Saskaņā ar Līguma nosacījumiem projekta “Siltumnīcefekta gāzu emisiju samazināšana izbūvējot Ogres Centrālās bibliotēkas ēku” Nr. EKII-4/2 (turpmāk – Projekts) īstenošanai no Emisijas kvotu izsolīšanas instrumenta tiek piešķirts līdzfinansējums 5 000 000 *euro* (pieci miljoni *euro* un 00 *euro* centi) apmērā.Projekta veiksmīgai realizācijai ir būtiski ievērot noteiktos projekta īstenošanas termiņus. Saskaņā ar Līguma speciālo noteikumu 2. punkta nosacījumiem Projekta īstenošanas periods ir 28 mēneši no Līguma spēkā stāšanās datuma (2019. gada 11. februāra). Uzsākot īstenot Projekta ieceri, 2019. gada 11. martā starp būvuzņēmēju un Ogres novada pašvaldību tika noslēgts līgums par Ogres Centrālās bibliotēkas ēkas būvniecības realizāciju, kurā tika noteikts, ka projektēšanas darbu veikšanas termiņš ir seši mēneši, savukārt būvniecības darbu veikšanas termiņš – 18 mēneši. Lai Ogres novada pašvaldība varētu īstenot Projekta ieceri, atbilstoši Ministru kabineta 2018. gada 17. jūlija noteikumu Nr. 418 “Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana, attīstot enerģētiski pašpietiekamu ēku būvniecību” nolikums” 13.2. apakšpunktam, zemei, uz kuras plānots īstenot Projektu, ir jābūt Projekta iesniedzējas īpašumā. Laicīgi neatsavinot Atsavināmo nekustamo īpašumu, var tikt kavēti jaunās Ogres Centrālās bibliotēkas ēkas būvniecības termiņi un apdraudēta Emisijas kvotu izsolīšanas instrumenta līdzfinansētā Projekta īstenošana – Projekta realizācijai nevarēs izmantot Emisijas kvotu izsolīšanas instrumenta piešķirto finansējumu 5 000 000 *euro* (pieci miljoni *euro* un 00 *euro* centi) apmērā un būs jāsedz no Ogres novada pašvaldības budžeta līdzekļiem. Savukārt, attiecīgie izdevumi Ogres novada pašvaldības budžetam radīs būtiskus zaudējumus, un Projekta īstenošana (pabeigšana) var būt neiespējama. Šobrīd uz būvdarbu veikšanas laiku, līdz jaunās Ogres Centrālās bibliotēkas ēkas nodošanai ekspluatācijā, Ogres Centrālās bibliotēkas administrācija un Ogres Centrālās bibliotēkas krājums (73  500 vienības) ir izvietotas dažādās Ogres novada pašvaldībai piederošajās ēkās. Ja kavēsies Ogres Centrālās bibliotēkas ēkas būvniecības procesa realizācija, Ogres novada pašvaldība nespēs pilnvērtīgi veikt likuma “Par pašvaldībām” 15. panta pirmās daļas 4. un 5. punktā noteiktās funkcijas – rūpēties par kultūras mantojuma uzkrāšanu un sniegt iedzīvotājiem informācijas un neformālās izglītības pakalpojumus.Ņemot vērā minēto nepieciešams Nekustamā īpašuma atsavināšanas procesu īstenot iespējami īsākos termiņos. Atsavināšanas likuma 13. pants noteic, ka, ja nekustamā īpašuma īpašnieks nesniedz atbildi šā likuma 11. panta pirmajā daļā minētajā termiņā vai līgums par nekustamā īpašuma labprātīgu atsavināšanu netiek noslēgts šā likuma 11. panta trešajā daļā noteiktajā termiņā, [..] pašvaldība [sagatavo] lēmumu ar lūgumu Ministru kabinetam iesniegt izskatīšanai Saeimā likumprojektu par attiecīgā nekustamā īpašuma atsavināšanu.Ņemot vērā, ka Atsavināmā nekustamā īpašuma īpašniece ir mirusi un Ogres novada pašvaldības rīcībā nav informācijas par personām, kuras iespējams varētu pretendēt uz viņas atstāto mantojumu, Ogres novada pašvaldībai, lai realizētu jaunas Ogres Centrālās bibliotēkas ēkas būvniecību, nepieciešams turpināt Atsavināmā nekustamā īpašuma atsavināšanas procesu saskaņā ar Atsavināšanas likuma 13. pantā noteikto kārtību.Atbilstoši Atsavināšanas likuma 8. panta pirmajai daļai pēc tam, kad pašvaldība pieņēmusi konceptuālu lēmumu par sabiedrības vajadzību nodrošināšanai nepieciešama projekta īstenošanu, institūcija uzsāk attiecīgā projekta īstenošanai nepieciešamo nekustamo īpašumu apzināšanu un nosaka atlīdzību par atsavināmajiem nekustamajiem īpašumiem. Ja sabiedrības vajadzībām paredzēts atsavināt tikai nekustamā īpašuma daļu, institūcija papildus sagatavo grafisko materiālu, kurā iezīmētas attiecīgā nekustamā īpašuma atsavināmās daļas robežas. No minētā panta izriet, ka institūcija, kurai nepieciešams atsavināt nekustamo īpašumu sabiedrības vajadzībām, atsavina vai nu visu nepieciešamo nekustamo īpašumu, vai arī tā reālu daļu. Minētais pants nepieļauj institūcijai atsavināt nekustamā īpašuma domājamo daļu nekustamajā īpašumā, kuru nepieciešams atsavināt sabiedrības vajadzībām. Saskaņā ar Civillikuma regulējumu par rīcību ar kopīpašumā esošu nekustamo īpašumu (sk. Civillikuma 1068.pantu), atsavināt nekustamo īpašumu to visā tā sastāvā vai pa daļām drīkst tikai ar visu kopīpašnieku piekrišanu. Ievērojot minēto, Ogres novada pašvaldībai ir jāvirza Atsavināmā nekustamā īpašuma atsavināšana Saeimā ar likumprojektu pilnā Atsavināmā nekustamā īpašuma sastāvā.Ņemot vērā, ka vienošanos ar Atsavināmā nekustamā īpašuma kopīpašniekiem par piederošā nekustamā īpašuma labprātīgu atsavināšanu pašvaldībai nav izdevies panākt, ir izpildījušies Atsavināšanas likuma 4. pantā, 5. pantā un 13. pantā noteiktie priekšnoteikumi Likumprojekta par nekustamā īpašuma piespiedu atsavināšanu sabiedrības vajadzībām virzīšanai izskatīšanai Saeimā. Saskaņā ar Ogres novada pašvaldības domes 2019. gada 17. oktobra lēmumu „Par nekustamā īpašuma Brīvības iela 37B, Ogre, Ogres nov., kadastra numurs 7401 003 0212, atsavināšanu sabiedrības vajadzībām” (protokola izraksts Nr. 13, 35 §) nekustamais īpašums tiek atsavināts, lai realizētu Ogres vispārējās pirmsskolas izglītības iestādes “Cīrulītis” darbības nodrošināšanu un Ogres Centrālās bibliotēkas ēkas būvniecību. Iegūstot Ogres novada pašvaldības īpašumā Atsavināmo nekustamo īpašumu, tiks sasniegts sabiedrības kopējām interesēm atbilstošs mērķis. Ogres novada pašvaldība iegūs nekustamo īpašumu savas administratīvās teritorijas labiekārtošanai un iedzīvotāju izglītībai, un attīstībai Ogres novada pašvaldībā.Saskaņā ar Atsavināšanas likuma 15. pantu īpašuma tiesības uz nekustamo īpašumu, kas atsavināts, pamatojoties uz likumu, pāriet pašvaldībai, un šīs tiesības varēs nostiprināt zemesgrāmatā pēc tam, kad būs stājies spēkā likums par nekustamā īpašuma atsavināšanu un Ogres novada pašvaldība samaksājusi Atsavināmā īpašuma kopīpašniekiem atlīdzību saskaņā ar Atsavināšanas likuma 29. panta pirmajā daļā minēto.Pamatojoties uz Atsavināšanas likuma 33. pantu, ja nekustamā īpašuma bijušā īpašnieka dzīvesvieta nav zināma vai viņš nav sniedzis informāciju par savu bankas kontu, atlīdzību ieskaita šim nolūkam atvērtā bankas kontā un pēc pieprasījuma izmaksā nekustamā īpašuma bijušajam īpašniekam, viņa mantiniekiem vai saistību un tiesību pārņēmējiem. Ja nekustamā īpašuma bijušais īpašnieks, viņa mantinieki vai saistību un tiesību pārņēmēji 10 gadu laikā no atlīdzības noguldīšanas dienas nav lūguši to izmaksāt, atlīdzību ieskaita valsts vai attiecīgās pašvaldības budžetā. Ņemot vērā, ka šobrīd nav zināmi Atsavināmā nekustamā īpašuma īpašnieces mantinieki, atlīdzība par Atsavināto nekustamo īpašumu tiks ieskaitīta šim nolūkam atvērtā bankas kontā. Saskaņā ar Atsavināšanas likuma 27. panta pirmajā un otrajā daļā noteikto īpašniekam ir tiesības apstrīdēt Ogres novada pašvaldības noteikto atlīdzības apmēru.Normatīvajos aktos noteiktajā kārtībā Atsavināmā nekustamā kopīpašniekam vai viņu tiesību pārņēmējiem, ir tiesības iesniegt konstitucionālo sūdzību par likumprojektu, ar kuru atsavina nekustamo īpašumu. |
| 3. |  Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Ogres novada pašvaldība.  |
| 4. | Cita informācija | Izstrādes procesā izmantoto dokumentu, kas satur personu datus, apstrādes mērķis ir nodrošināt Likumprojekta par Atsavināmā nekustamā īpašuma atsavināšanu atbilstības izvērtējumu gan normatīvajiem aktiem, gan dokumentiem, tādējādi nodrošinot, ka tiek aizsargātas ar nekustamā īpašuma atsavināšanu iesaistīto pušu tiesības. Dokumenti, kuri satur personas datus, ir paredzēti šauram lokam – noteiktajiem saskaņošanas dalībniekiem, kas veic Likumprojekta un anotācijas izvērtējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Atsavināmā nekustamā īpašuma kopīpašnieki.Ogres novada pašvaldības iedzīvotāji un pārējās personas, kuras izmantos bibliotēku un pirmsskolas izglītības iestādi. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Projekts šo jomu neskar |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija  | Projekta īstenošanai nav nepieciešami papildus līdzekļi no valsts budžeta. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (*euro*) |
| **2020** | **2021** | **2022** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | saskaņā ar vidējā termiņa budžeta ietvaru | izmaiņas, salīdzinot ar vidējā termiņa budžeta ietvaru 2020. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2021. gadam  |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 111 000 *euro* | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 111 000 *euro* | 0 | 0 | 0 | 0 | 0 | 0 |
| 2. Budžeta izdevumi: | 111 000 *euro* | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 111 000 *euro* |
| 3. Finansiālā ietekme: | 0 *euro* | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 *euro* | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar |
| 6.1. detalizēts ieņēmumu aprēķins |
| 6.2. detalizēts izdevumu aprēķins | 111 000 *euro* |
| 7. Amata vietu skaita izmaiņas | Projekts šo jomu neskar |
| 8. Cita informācija | Izmaksas, kas saistītas ar nekustamā īpašuma reģistrēšanu zemesgrāmatā uz Ogres novada pašvaldības vārda un Atsavināmā nekustamā īpašuma pirkšanu tiks segti no Ogres novada pašvaldības līdzekļiem.Nepieciešamos finanšu līdzekļus Atsavināmā nekustamā īpašuma atsavināšanai sabiedrības vajadzībām 111 000 *euro* (vien simts vienpadsmit tūkstoši *euro* un 00 *euro* centi) segs no Ogres novada pašvaldības līdzekļiem. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009. gada 25. augusta noteikumu Nr. 970 „Sabiedrības līdzdalības kārtība attīstības plānošanas procesā” 5. punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka likumprojekts neatbilst minētajiem kritērijiem, sabiedrības līdzdalības kārtība likumprojekta izstrādē netiek piemērota. Likumprojekts un tā anotācija pēc tā izsludināšanas Valsts sekretāru sanāksmē būs pieejami Ministru kabineta tīmekļvietnē – sadaļā/*Tiesību aktu projekti,* kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē | Likumprojektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā “Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ogres novada pašvaldība, Vides aizsardzība un reģionālās attīstības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Vides aizsardzības un reģionālās

attīstības ministrs Juris Pūce

Sprūde 67026438

anda.sprude@varam.gov.lv